Jean Bedford
Store norske leksikon,Språk og litteratur,Litteratur i verden,Oseanias litteratur,Australias litteratur
Jean Bedford er en australsk forfatter. Hun har utgitt novellesamlingene Country Girl Again (1975, Bondejente igjen), som handler om bygdelivet, særlig for kvinner, og Colouring In (1986, sammen Rosemary Creswell, Farge inn), hvor urbane kvinner er hovedtema.
Av romaner kan nevnes Sister Kate (1982, Søster Kate), som fremfører et feministisk perspektiv på den velkjente Ned Kelly-legenden, og A Lease of Summer (1990, Et lån av sommer), om seksuelle, rasistiske og politiske konflikter i sammensatte kulturer. To Make a Killing (1992, Å skape et drap) er en kriminalroman, og If With Beating Heart (1993, Hvis med et bankende hjerte) handler om livet til Mary Wollstonecraft Shelleys stesøster, Claire Claremont. Les mer i Store norske leksikon Australias litteratur